తవాంగ్: భవిష్యత్తులో దలైలామా వారసుడు ఎవరనేది నిర్ణయించాల్సింది తన అనుచరులేనని, చైనా ఎంతమాత్రం కాదని టిబెడ్ ఆధ్యాత్మిక నేత దలైలామా స్పష్టం చేశారు. అరుణాచల్ ప్రదేశ్లోని తవాంగ్లో వేలాది మంది అనుచరులను ఉద్దేశించి దలైలామా ప్రసంగించారు. చైనా అభ్యంతరాలను బేఖాతరు చేస్తూ అరుణాచల్ ప్రదేశ్లో చేపట్టిన వారం రోజుల పర్యటనను దలైలామా కొనసాగిస్తున్నారు. ఈ సందర్భంగా తదుపరి దలైలామా మహిళ కావచ్చా అనడిగినప్పుడు, అలా కూడా జరగవచ్చని దలైలామా సమాధానమిచ్చారు. తన వారసుడు పుట్టి ఉంటాడా లేదా అనేది తనకు తెలియదని ఆయన అన్నారు. టిబెట్ బౌద్ధ సంప్రదాయం ప్రకారం, సీనియర్ బౌద్ధ సన్యాసులు దలైలామా (మరణాంతరం) వారసునిగా ఒక బాలుడిని గుర్తిస్తారు.  దివంగత నేత లక్షణాలు ఉన్నట్టు పూర్తిగా నిర్దారణ చేసుకున్న తర్వాతే అతన్ని దలైలామా మళ్లీ జన్మించినట్టు భావించి  వారసునిగా ప్రకటిస్తారు. చైనా మాత్రం ఇందుకు భిన్నంగా వాదిస్తోంది. దలైలామా మరణాంతరం ఆయన వారసుని నియమించే అధికారం తమకే ఉందని చైనా పట్టుబడుతోంది.
tawang: bhavishyattulo dalailama vaarasudu evaranedi nirnayinchaalsindi tana anucharulenani, chaina entamaatram kaadani tibed aadhyaatmika netha dalailama spashtam chesaru. arunachal pradeshloni tavaanglo velaadi mandi anucharulanu uddesinchi dalailama prasanginchaaru. chaina abhyantaraalanu bekhaataru chestu arunachal pradeshlo chepattina vaaram rojula paryatananu dalailama konasaagistunnaaru. ee sandarbhamgaa tadupari dalailama mahila kavacha anadiginappudu, alaa kuudaa jaragavacchani dalailama samaadhaanamichaaru. tana vaarasudu putti untada leda anedi tanaku teliyadani aayana annaru. tibet bouddha sampradaayam prakaaram, seanier bouddha sanyaasulu dalailama (maranantaram) vaarasunigaa oka baaludini gurtistaaru.  divangata netha lakshanaalu unnattu puurtigaa nirdaarana chesukunna tarvate atanni dalailama malli janminchinattu bhavinchi  vaarasunigaa prakatistaaru. chaina maatram induku bhinnamgaa vaadistondi. dalailama maranantaram aayana vaarasuni niyaminche adhikaaram tamake undani chaina pattubadutondi.